રાહુલ ગાંધી આ પરિસ્થિતિને સહન કરી શકશે? જેવા વિવિધ પ્રશ્નો અને સમીકરણો ઊભાં થઇ રહ્યાં છે. જોકે વાસ્તવિકતા એ છે કે બિહારમાં હજુ પણ જેડીયુ અને રાજદ વચ્ચે શીતયુદ્ધ થાય તેવી સંભાવના જણાઇ રહી છે. તેમજ મુદ્દાને ચગાવવાની એકબીજા વચ્ચે રીતસરની હોડ લાગી છે. આ ઉપરાંત ઉદ્ઘાટન સમારોહમાં રિબન કાપવા તેમજ જશ લેવા માટેની દોડમાં જેડીયુ અને રાજદના નેતાઓ જોરશોરથી પ્રયાસ કરી રહેલા જોવા મળે છે ત્યારે નીતીશકુમારની દિલ્હી સુધી પહોંચવાની મહત્ત્વાકાંક્ષા કેટલી સફળ થશે તે તો સમય જ બતાવશે? જોકે એક સંભાવનાનો ઇનકાર થઇ શકતો નથી કે રાહુલ-પ્રિયંકાના નેતૃત્વમાં કોંગ્રેસ સાથે કેટલાક વધુ રાજકીય પક્ષો ઊભા થઇ શકે છે. જોકે કોંગ્રેસની વિડંબના એ છે કે અનેક રાજ્યોમાં તેનું ગઠબંધન અસહજ સ્થિતિમાં છે એક તરફ કેરળમાં કોંગ્રેસે ડાબેરીઓના વિરોધમાં અનેક પ્રયાસો કર્યા છે ત્યારે પશ્ચિમ બંગાળમાં પણ ડાબેરીઓ સાથે હાથમાં હાથ મિલાવી મતદારોને રીઝવવામાં વ્યસ્ત છે.